Senkan deja Senkan grenn Senk, Kwi w nan men w sou do n – Le Vrai Discours Actuel de Hermann Cebert
Accueil › Page d'accueil › Senkan deja Senkan grenn Senk, Kwi w nan men w sou do n
Par Hermann H Cebert le 15 janvier 2015 • ( 0 )
Senkan deja Senkan anba grenn Senk,
Je wouj, je blan, je vèt, je nwè, je jòn
rat ke rat kokorat dyak sou dyak
kaka chat tèt chat chanpwèl lage
Filemon filiyis fann fwa m fann kè
fouye defounen m lage m frennen
Kwi w nan men w kwi w sou do n,
kwi w nan men w priyè w sou do n
Piye piyè piyajè fè sak plen sak
Soule desounen lajan zonbi zonbi
Rele rele chalbari panyen laye wozo
Sele bourik chaje lekba bourik pete
Kale tèt tèt kale peze souse rèl
Manje chango lage koukou wouj
Galèt sou galèt voye wòch kache
Men reklam ak piblisite la vi a bèl
Tout moun sou ran de ran dan paweze
Griyen dan dans sou dan bon jan van
Kadav la gate rale men men vire tounen
Voum voum totomato machòkèt se chofè
Senkan deja Senkan grenn Senk,
Kwi w nan men w kwi w sou do n
Dizèn, santèn, milye va fè va!!!
Milyon Milya dola kenken fonn deja
Konpè dyakè, kwapè, kadejakè
Pastè, monpè woulibè floup floup
vwazen va pete rèl youn pou youn
Senkan goudougoudou lese tras
Zagribay je vèt gaye yo disparèt
pwason kraze nan bouyon yo fonn
Manman pitit mare ren sere dan
Ala anpil moun yo te anpil, kote yo
Pa chache yo sou plaj y ap kale gwòg
Kwi yo te nan men yo kwi yo sou do n
Fò n kanpe djanm n a va kwape yo
‹ Le Silence des Loups-Garou de Haïti: lorsque la bourgeoisie haïtienne rêve d’un tyran en Haïti pour maintenir son opulence
Installation de Evans Paul comme Premier Ministre du régime Martelly ›
Tags:Culture et Société, Edikasyon ak Demokrasi, Histoire Actuelle d'Haïti, Kwi w nan men w sou do n, Page d'accueil, Pensée positive et Succès, Philosophie et Politique, Poésie et Société, Présidents des pays, Religion et Développement, Science et Humanisme, Senkan deja Senkan grenn Senk